ao6 C. PLINII mST. NAT. LIB. XXIII. 



n. Ergo hercule artes in primis ddit vitibus , non 

 contenta delicias etiam , et odores , atque uuguenta , 

 omphacio, et nanthe, ac massari (quae suis locis dixi- 

 mus), nobiliter instruxisse. Plurimum, inquit, homini 

 voluptatis ex me est. Ego succum vini , liquorem olei 

 gigno. Ego palmas et poma, totque varietates : neque 

 ut tellus , omnia per labores , aranda tauris , terenda 

 areis , deinde saxis , ut quando , quantove opre cibi 

 fiant ? At ex me parata omnia , nec curvo laboranda , 

 sed sese porrigentia ultro : et si piget attingere, etiam 

 cadentia. Certavit ipsa secum, plusque utiiitatis causa 

 genuit etiam , quam voluptatis. 



De foliis vitium, et pampino, vu. 



III. Folia vitium et pampini capitis dolores, inflam- 

 mationesque corporum mitigant cum polenta. Folia per 

 se ardores stomachi ex aqua frigida : cum farina vero 

 hordei , articularios niorbos. Pampini triti et impositi , 

 tumorem omnem siccant. Succus eorum dysentericis 

 infusus medetur. Lacryma vitium, quae veluti gummis 

 est , lepras et lichenas , et psoras nitro ante praeparatas 



